KVIETIMAS TAPTI INSTRUKTORIUMI: STIPRINKIME PILIETINĘ GALIĄ KARTU


Stebint įtemptą geopolitinę situaciją ir augant visuomenės norui pasirengti ekstremalioms situacijoms bei galimoms grėsmėms, Lietuvoje startuoja nauja mokymų programa – „Pasirengimo pilietiniam pasipriešinimui pagrindai“ (4P). Šią iniciatyvą įgyvendina Mobilizacijos ir pilietinio pasipriešinimo departamentas prie Krašto apsaugos ministerijos. Stipriname pajėgas ir ieškome naujų instruktorių, pasirengusių dalintis žiniomis su visuomene – kviečiame jungtis ir Tave.
Kodėl verta prisijungti? Tapęs instruktoriumi, Tu:
· prisidėsi prie nacionalinio atsparumo stiprinimo;
· dirbsi su įvairiomis bendruomenėmis visoje Lietuvoje;
· tapsi svarbia grandimi pilietinio pasipriešinimo tinklo kūrime.
Ko tikimės iš Tavęs?
· Atsakomybės ir motyvacijos;
· Gebėjimo perteikti žinias aiškiai ir įtraukiančiai;
· Pasiryžimo įgyti papildomų kompetencijų pilietinio atsparumo srityje.
Ką gausi iš mūsų?
· Mokymų programą ir metodinę medžiagą;
· Instruktorių rengimo kursą su ekspertais;
· Galimybę veikti skirtinguose Lietuvos regionuose.
Prisijunk prie „Instruktorių pajėgų“ – tapk tuo, kuris ne tik žino, kaip veikti krizės metu, bet ir moko to kitus.
SVARBU Registracija ir daugiau informacijos:
Prašome užpildyti laukiančiųjų sąrašo anketą, kuri patalpinta Mobilizacijos ir pilietinio pasipriešinimo departamentas prie Krašto apsaugos ministerijos tinklapyje https://mppd.lrv.lt/lt/. 
Daugiau informacijos dėl mokymų el. paštu: pp.mokymai@kam.lt

